N-ro 301 


nov. / 2016 


Monata Beletra Revueto en Esperanto 
Honorita de Premio Grabowski,1994 


Fondita en 1999; Enretigita en 1997 


Anteo (Ĉinujo) 


[setono 


mi cintris vatan firmamenton 





por fari venton ĉielarkoj garnaj. 
falo! forgesis mi ŝtonponti 


la valon inter piedoj la karnaj. 





2013.09.21 


a luno perl lan rondon 


persistis pluvo tutan nokton 





kaj lavis nigron korvan blanka, 
sed mia rojo en aŭtuno 
dezerte restas akvomanka. 
2013.09.11 


kono deag1ero 


de simioj al homaro, 
degenero ne nur estas simpla kiel defalo folia. 
simioj leĝon del ĝangalo ne pretendas justa; 


homaro taksas masakradon korfavoro dia. 





2013.07.15 








la 27-a jaro  http://www.elerno.cn/penseo/penlisto.htm 





ŝtormo matrigis urbojn kaj vilaĝojn. 
nun fiŝmanĝintoj estas manĝataj de fiŝoj. 
ŝafoj kaj bovoj pi-kredantaj je vegetarismo 
montpinte festis savon. tondro! ili fariĝis 
salmisoj. 
2013.07.14 


Maria Nazarĉ Laroca (Brazilo) 


FUUKOŬŜIGI 


El latina fonto: invidia— 
mise vidi — envio 
blindas pro kultivo 


de manko de memamo. 


Enviulo malamas 
alies feliĉon; 

lia rigardo dronas 
en siaj malvarmaj 


labirintoj mem. 


En la Dia Komedio 
kaj ĉe l' tragedio de l' vivo 
al enviulo la martiriĝo 
pro kudritaj okuloj: 
ili ne rajtas vidi lumon. 
Juiz de fora, 29/09/2016 


Fa BpRECO 


Rozkolora plumaro 


trembrilas sur la placo; 

plumiĝas printempo: 
fajna delikateco 
de dia Pentristo. 
Juiz de fora, 15/10/2016 


[UNO de kektono 


Multajn lunojn mi travivis... 
Baroka luno ĉe Minoj, 
levita hostio luma 

super la silento pia 

de l” tegmentoj de l” preĝejoj 


en Ouro Preto, Mariana ... 


Kaj frida luno de Manhatan 
solecon estas verŝanta 


sur brakojn de l' Libereco ... 


Sed ĉi tiu ruĝa luno, kiun, 
de l' Leblono Belvidejo, 


mi kontemplas surgenue: 


luno per oro kovrita, 
nuda, tutnuda fajre, 


levita pasio, fetiĉo... 


Tia luno, ekvilibristo, 
ĉina balono sorĉanta, 
estas, kiel sunorgasmo: 
fajro sur ora maro! 
Poemo tradukita la 17-an de Oktobro 2016. 


Juiz de Fora — Minoj - Brazilo 


Mori (Usono) 





Nur tiu vere ĝojas 
kiu vivas nude, 

sen masko, 

la vivo de l' ceteraj 


estas granda fiasko. 

penseo 


kok 


La vivo ne estas 
kvazaŭ batalo, 
vivu la vivon kun ĝoj' 
sen kialo. 

e ekek 
Saĝulo estas 
l” mastro de sia sorto, 
la ceteraj vivas sklave 
ĝis la morto. 

e ekek 
Por amikeco 
kaj paco 
necesas sufiĉe da 
distanco. 

e ekek 
Kiel utilas telefono 
se ĝin posedas nur 
unu persono? 

e ekek 
Manko de saĝ' 
en la kap' 
ne kaŝeblas 
per pompa ĉap'. 

e ekek 
Kiu venkas 
la timon de fiasko, 
sukcesas en 
kiu ajn tasko. 

e ekek 
Malbona amiko 
estas kiel hundo, 
kiu de vi ricevas 
oston 


por aliul” skuas 


la voston. 





Vi ne estas guto 
en la oceano, 


vi estas oceano 

en la guto, 
Vi estas la tuto. 

e kok 
Semu la semon de am' 
en la koro, 
rikoltu amon ĉie 
sur la tero. 

kok ok 
En demokratio 
voĉdono, 
pavas la vojon por 
fripono. 

e kok 
Kie ajn regas 
grav-nuloj 
tie estas prizono 
de grandaj pensuloj. 

e kok 
Estu instrumento 
de ĝojo 
sur Via VIVO-VOJO. 

okok 
stulteco de homo 
estas radiko de l' 
homa problemo! 

25 kok 
Kapitalistoj kiuj vivas 
surdorse de laboruloj, 
estas la plej grandaj 
malhonoruloj. 

kokoj 
Nur stultuloj 
kaj muloj 
ne lernas 
de aliuloj! 

e kok 
Novkapitalismo: 
novkanibalismo. 

e kok 
Laboru 
por la feliĉo 
komuna 
se VI deziras esti 


kontraŭ mizer” 

penseo 


imuna! 

2 kok 
Kie ajn regas etuloj, 
homoj suferas laborante 
kiel muloj. 

2 kk 
Ĉie en la mondo, 
homoj 
estas parto de l' 
sociaj problemoj! 

2 kok 
Grandeco de 
malgranda persono 
dependas de 
grandeco de lia mono. 

26 kk 
Ju pli grandas 
via kor” kaj penso, 
des pli granda estas 
via grandeco. 

2 kok 
La plej ridindaj 
personoj 
estas malgrandaj uloj 


sur la altaj postenoj. 





Cezar (Germanujo) 


„KA SONĜO en Sonĝo 


En sonĝo mi eksonĝis, 
ke sonĝas mi en val'. 
Mi en la sonĝon plonĝis 


rokoken post la fal'. 


La homoj tie dancis, 
en park' dum karnaval'. 


Ce damoj mi bonŝancis 

ĝis krakis pafa knal'. libelo venas 


Mi tuj en puton saltis kelke da griloj 
ensonĝe en la val'. iel tiel ĉirpadas 
El lago mi forsaltis, ho, pluvonokto 
sed jam sub luna pal'. 
la duonluno ... 

Sed kiam mi min vidis, mia ekzistado el 
mi ploris pro la ŝok”. sonĝ-material' 
Mi, kiu sonĝojn fidis, 


fariĝis nun ezok'. 


Nur gasto) surtere 


Ja eble estas lasta foj”, 


lante spirante 
per ŝtelmovaj flugiloj 


Jen papilio 


senmova manto 
ke mia man” sur via kuŝas, sur la fenestro-vitro ... 


ke mi, migranto sur la voj", 


ho! lunleviĝo 


do viajn karajn lipojn tuŝas. 


Vi ridas hele kaj kun ĝoj” 
kaj tiom softe min karesas. 


Sed mi, migranto sur la voj”, 





la timon mian nun konfesas. 


Ni estas gastoj nur sur Ter', 





eĉ, se ni kiom ajn feliĉas. 
Pro Morto kaj pro Lucifer” 


plej rava amo ja finiĝas. 


Ne por eterne estas am”, 
finiĝos ĉiu kiel ĉio. 
Kaj ĝuste tial, kara dam”, 


ni amu nin do kun pasio. 


Ja eble estas lasta foj”, 
ke mia man” sur via kuŝas, 
ke mi, migranto sur la voj", 


do viajn karajn lipojn tuŝas. 


Takashi ITO (Japanujo) 


A ' 


bastono-pinto ... 


sen sorĉo kunvokiva 


Angel Arquillos (Hispanujo) 





EGOO KAVO „„ 


—1592— 


Vi diras, mi faras nenion, 
kaj jen mi respondas: 
ĉiutage MI amas, 

mi pensas, 

MI VIVAS, 

mi mortas, 

mi ridas, 

mi ploras, 

mi ĉiutage solas, 
sopiras, 

avidas, 

angoras, 

fojfoje mi ankaŭ feliĉas, 
insiste VI diras, 

mi faras nenion. 


Se vi malkonfidas, 

demandu pri mi al la vento, 
al izola stelo, 
demandu 
pri mia sufero, 
pri ĈIO, 
pri varma bruego 
aŭ trista silento, 
demandu 
pri mia soleco 
pri amo, 
malamo, 
demandu 
estas Mia peto. 
Ne diru mi faras nenion, 
mi kantas 
kiam vi silentas, 
mi ridas kiam vi forestas, 
mi ploras 
kiam vi suferas, 
neniam plu diru 
mi faras nen1on... 

10 nov 2007 
Mi perdis mian animon, 
ĝi foriris dum la dormo 
kaj pro bru” de granda ŝtormo 
mi ne aŭdis ĝiajn paŝojn. 
Tamen mi daŭre vivadas 
kaj sentas al mia koro 
kiu lante, sed kun forto 
ĉe mia brusto batadas. 
Mi perdis mian animon, 
eble ĉar mi ne plu havas 
esperon de nova VIVO, 
sed mi tute ne bedaŭras..., 
ĉar sen animo la vivo 
estas afero normala. 
Mi havas plurajn amikojn 
kiuj tra la mond” vagadas 
kun espero, sed kun timo 
pro la minacoj konstantaj. 

18-10-16 








penseo 


Ŭel Roŝa (Brazilo) 





Mi “stas tradukisto. 
Volas traduki . 

Vee kvazaŭ Kristo. 
Ride, sen kaduki. 


Mi “stas tradukisto. 
Volas traduki. 
Kun mia mema Svito ... 


Ho ne, sen volapuki! 


Tradukisto mi estas. 
Skribbatu sur la frunto. 
Oni sufere festas. 


Ja kun ŝvito kaj kun bunto. 


Traduke. 
Fundmerge ... 
Elsuke. 
Asperge ... 


Jen mi laŭ 
TraduK'. 
Miaŭ! 


Peruk'. 


Jongsop Parko (Sudkoreio) 


la Esper «taj Homo 


Rigardu verdastelojn! 

Ne en ĉielo nigra, 

Sed en la koroj amoplenaj. 

Parolu dolĉe! 

Ne en la dialektoj, 

Sed lingve la komuna kaj neŭtrala. 
Svingu la standardon forte, 

Ne por almarŝi baltalkampon, 


Sed por deklari pacon. 


==l»49== 

Kaj, dancu gaje! 

Ne tangon de allogo kaj volupto, 

Sed Ganggangsŭole-on“ de harmonio kaj 
egalo, 

Prenante manojn de najbaroj. 

“Ganggangsuole : Korea tradicia grupdanco, kiun 

grupanoj dancas rondirante, kunprenante manojn en 

manoj. 


2016. 10. 04 


Manuel Rovere (Italujo) 


EMI EITV,. 


(kantteksto) 


Se mi estus... se mi estus fajro, bruligus mi la 





tutan mondon kaj kovrus mi, per nigra, densa 
cindro, la tutan grundon. Se mi estus... se Mi 
estus akvo, inundus mi la tutan teron, dronigus 
la homaron mi en putran, profundan maron. Se 
mi estus... se mi estus vento, mi disbategus 
ĉiujn florojn, kaj svarmi lasus mi ne plu 
parfumojn, ne plu kolorojn. Se mi estus... se 
mi estus frosto, mi glaciigus ĉiujn korojn, por, 
ke neniu sentu plu la ĝojojn aŭ la dolorojn. 

Ĉar malŝatas mi ĉi fian mondon 

kie mankas justeco, libero 

kaj pereas, ve!, ĉiun sekundon, 

virinoj, beboj pro malsato, mizero. 

Honesteco foriris el mondo 

kaj pri paco perdiĝis l'espero. 

De malamo altiĝas la ondo, 

ĝi etendiĝas jam sur la tutan teron 

kaj preskaŭ mankas Amo! 

Se mi estus... se mi estus leĝo, forviŝus mi la 
dikajn kodojn kaj kiel devon lasus mi 
tutsimple la “dek ordonojn”. Se mi estus... 
se mi estus lingvo, mi farus tuj, ke la vortaro 
de Esperanto 1ĝu l'komprenilo por la homaro. 
Se mi estus... se MI estus homo, mi volus vIviI 
nur por Amo kaj vokus ĉiujn, kun frateca 
sento, “samideano”. Jes mi estas... ja mi estas 


homo, la vivon donis al mi Dio nur por, ke mi 


penseo 


kun ĉiuj kunestadu en harmonio. 
Kaj mi strebas, ke la verda stelo 
iĝu la plej honora ornamo, 

estu la esperantista celo 

“la homaron kunligi per Amo”. 
Ĉiuj ni volas, ke l” verda stelo 
iĝu la plej honora ornamo, 

ni batalu por la sankta celo 

“la homaron kunligi per Amo”. 
Ĉar, fine, venkos Amo! 

“La “dek ordonoj” estas la fundamenta leĝo de la 


Kristana Religio. 


Guozhu (Ĉinujo) 


MIE Soneto al nikoj 


Hodiaŭ por mi estas dato bela, 
pro esperantisteco sesdekjara, 
kun verda koro dumvive fidela. 


Mi donas listojn pri laboro fara. 


Mi verkis kaj tradukis senripoze, 
devkonscie per kaj por Esperanto, 
kultivis ĝardenon verse kaj proze, 


ĝis la jubileo de diamanto. 


Multaj intimaj amikoj trans maro 
salutas okaze de l' jubileo. 
Mi kore dankas pro la solidaro, 


kiu kunigas nin per sam-ideo, 
pro via zorgo al peno fruktdona, 


al dulingva tajpad” plurmiliona! 
2016-10-22 


Elsa Sylivie Marinelli (Usono) 


Li lir 289 do: ly af 


Generale, profundan Amon oni kaŝas 





Sub la masko de l' amikec” antaŭ ĉio, 


Sen ĉesi l' esploradon de la persono, 

Por kompreni la erarojn farite per ni, 

Kaj, kiam la silent” alvenas sen brue 

Ni plu ne memoras eĉ unu vorton de malamik' 

Sed la profundaj bruoj de silento de nia 
amik”... 

Bone sciante, ke la Ĝojo alvenus poste, 


Post ĉesado de suferiganta pluv” en la viv” 


Jadranka Miric (Serbujo) 


— 


4 Aŭtune 


Surteriĝis kolombo blanka 





sur trotuar” ora tapiŝo, 
kvazaŭ parteton serĉanta 


de folioparo falanta. 


Flavaj folioj kaj 1uj 
malhelruĝaj koloroj 

vente portantaj, 

kiel suno arda, 

okcidente subiranta, 

sian lastan dancon dancantaj. 


Dume vesperiĝas. 


Aŭtuna rikolto 


Frua aŭtuno. 
Maturiĝaj vinberoj. 


Birdoj sur vitoj. 


Senĉese pluvas. 
Ĉaro plenas de maiz'. 
Nebul' altiĝas. 


Malvarma maten”. 
Betuloj senfoliar'. 
Aŭdiĝas kukul'. 


Falas kaŝtanoj. 
De post pluvo suniĝas. 


Promenas homoj. 





06/10/2016 





Gao Shi (ĉ.704? - 7657) 


Al vicperfektoj Li kaj Wang degradite 
sendataj al Xiazhong kaj Changsha 
Kion vi sentas hodiaŭ ĉe nova disiĝo? 
Haltigante ĉevalojn ni vinpokalon prenas. 
Simioj de Wu-kanjono vekriis kun larmoj. 


Kun kelkaj leteroj sovaĝ-anseroj revenas. 


Aŭtuna velo distas sur acera rivero. 
Apud urbo Baidi grandaĝaj arboj maldensas. 
En sankt-epoko multas favoraj pluvo rosoj, 
tial pro portempa disiĝo triston ne pensas. 
Elĉinigis 

| Guozhu (Ĉinujo) 


2016-10-10 


Zhuangzi (369-286 a.K) 


Li 


ĈAPITRO SEPA 


ampla esok d 


$07-05 


En la regno de Zheng vivis mirinda 





sorĉisto nomata Ji Xian. Li povis antaŭdiri la 
vivon kaj la morton, la gajnon kaj la perdon, la 
feliĉon kaj la malfeliĉon, la longecon kaj la 
mallongeco de la vivo, kun supernatura 
precizeco je la jaro, la monato kaj eĉ la dato. 
Ĉe la ekvido de li la homoj de la regno Zheng 
turnis la dorson kaj time forkuris de li (por 
eviti, ke li antaŭdiru al ili la malbonon — 
trad.). 


Liezi iris vidi lin kaj estis mirigita de lia 


=lo5»= 

arto. Reveninte li diris al sia Instruisto Huzi: 

“Majstro, mi Ĉiam pensis, ke via atingo 
en la Taŭo estas perfekta, sed mi nun ekscias, 
ke ekzistas iu kun atingo ankoraŭ pli 
perfekta.” 

“Ĝis nun mi instruis al vi nur la supraĵon 
de la Taŭo, ne ĝian esencon,” diris Huzi. “Ĉu 
vi pensas, ke vi jam vere posedas la Taŭon? 
Sen virkoko, kiel kokino povus demeti 
fekundiĝintajn ovojn? Kiam vi elmontris al la 
mondo viajn supraĵajn sciojn pri la Taŭo kaj 
penis kredigi ilin al la popolo, tiu sorĉisto 
certe povis legi vian supraĵecon en Via 
fizionomio. Provu venigi lin ĉi tien kaj lasu al 
li legi mian fizionomion.” 

En la sekva tago Liezi venis kun la 
sorĉisto por vidi Huzi. Kiam ili eliris el la 
domo, la sorĉisto diris: 

“Ve! Via majstro baldaŭ mortos. Li vivos 
ne longe — ne pli ol tagdekon. Mi vidas ion 
strangan sur lia vizaĝo. Li aspektas kiel 
malsekiĝinta cindro.” 

Liezi eniris kaj rakontis al Huzi, kion li 
ĵus aŭdis de la sorĉisto, kun larmoj falintaj sur 
la robon. 

“Ĵus mi montris al li mian kvietecon de la 
tero, nek kun viveco, nek kun senviveco. 
Probable tio, kion li vidis, estis miaj haltigitaj 
naturaj funkciadoj. Provu denove venigi lin ĉi 
tien.” 

En la sekva tago Liezi refoje venis kun la 
sorĉisto por vidi Huzi. Kiam ili eliris el la 
domo, la sorĉisto diris: 

“Feliĉe via majstro renkontiĝis kun mi. 
Nun li fartas multe pli bone. Li ricevis ĉiujn 
signojn de la vivo. Mi vidis, ke liaj naturaj 
funkciadoj revigliĝis.” 

Liezi eniris kaj rakontis al Huzi, kion li 
ĵus aŭdis de la sorĉisto. Huzi diris: 

“Ĵus mi montris al li la energiecon de la 
naturo, liberan de zorgoj pri la famo kaj 
profito, kun vivoforto leviĝanta de la kalkanoj. 
Probable tio, kion li vidis, estis miaj naturaj 


funkciadoj en plena aktiveco. Provu denove 


penseo 


venigi lin ĉi tien.” 

En la sekva tago Liezi ankoraŭfoje venis 
kun la sorĉisto por vidi Huzi. Kiam ili eliris el 
la domo, la sorĉisto diris: 

“Via majstro estas en tranco. Mi ne povas 
legi lian fizionomion. Atendu ĝis li refariĝos 
mormala kaj mi relegos lin.” 

Liezi eniris kaj rakontis al Huzi, kion li 
ĵus aŭdis de la sorĉisto. Huzi diris: 

“Ĵus mi montris al li la perfektan 
harmonion, en kiu neniaj signoj Vidiĝis. 
Probable tio, kion li vidis, estis miaj naturaj 
funkciadoj en absoluta ekvilibro. La loko, kie 
fiŝegoj kolektiĝas estas abismo; la loko, kie 
akumuliĝas senmova akvo, estas abismo; la 
loko, kie fluanta akvo turniĝas, estas abismo. 
Ekzistas naŭ specoj de abismoj kun malsamaj 
nomoj. Mi montris al li nur tri el ili. Provu 
denove venigi lin ĉi tien.” 

En la sekva tago Liezi ree venis kun la 
sorĉisto por vidi Huzi. Sed, apenaŭ li alvenis, 
li perdis sian trankvilon kaj forkuris. Huzi 
diris: “Postkuru lin!” 

Liezi ne kuratingis la sorĉiston. Kiam li 
revenis, li diris al Huzi: “Li malaperis. Li 
malaperis. Mi ne povis kuratingi lin.” 

Huzi diris: “Ĵus mi montris al li mian 
identigon kun la primitiva stato de la naturo. 
Mi fleksiĝe konformigis min al liaj deziroj kaj 
komplete konfuzis lin. Mi tiam estis kvazaŭ 
folio en la vento aŭ riverakvo sekvanta la 
fluon. Jen kial li forkuris.” 

Aŭdinte tiujn ĉi vortojn Liezi konvinkiĝis, 
ke li ankoraŭ ne vere komencis lerni la Taŭon. 
Li revenis hejmen kaj enfermis sin en sia 
domo dum tri jaroj. Li kuiris por sia edzino, 
manĝigis porkojn tiel zorge, kiel li nutris 
homojn, kaj havis nenian specialan preferon 
por ĉiu el la estaĵoj en la mondo. Li forĵetis 
ĉion supraĵan kaj artaĵan kaj revenis al la 
simpleco de la naturo. Li restigis sian korpon 
kiel bulon da tero en la mondo, sin tenante je 


sia origina memo ĝis la fino de sia vivo. 

$07-06 
Ne estu la mastro de famo. 
Ne estu plena de ruzaĵoj. 
Ne estu okupita je mondecaj aferoj. 


Ne estu la posedanto de inteligenteco. 


$07-07 

Spertu la senfinan Taŭon kaj vagadu en la 
regno de la nenieco. Ĝuu tion, per kio la 
naturo dotis vin kaj ne pensu, ke vi tion 
posedas — ĉio estas nur nenieca. 

La perfekta homo havas menson, kiu 
estas kiel spegulo. Ĝi nek akceptas, nek 
sendas ion ajn. Ĝi reflektas objektojn, sed ne 
retenas ilin. Tial l povas sukcese agadi sen 


eluzi sian menson. 


$07-08 

La reganto de la Suda Maro estas nomata 
Konfuzo; la reganto de la Norda Maro estas 
nomata Senordo kaj la reganto de la Centra 
Regiono estas nomata Ĥaoso. Konfuzo kaj 
Senordo ofte renkontiĝas en la lando de Ĥaoso, 
kiu ilin varme gastigas. Ili volis reciproki lian 
komplezon kaj diris al si: 

“Ĉiu havas sep aperturojn, por aŭdi, vidi, 
manĝi kaj spiri. Sed nur Ĥaoso havas neniun 
el ili. Ni do provu bori kelkajn por li.” 


Ili komencis bori unu aperturon en ĉiu 


tago, kaj en la sepa tago Ĥaoso mortis. 





Elĉinigis 


Ĉineske 


Guozhu (Ĉinujo) 


a Dlamanta fua 


— laŭ ĉinesko Shuidiaogetou“5 


penseo 





Post pen” senlaca 
kaj diligenta, 

post hardado neĝa, 
pluva kaj venta, 
venas jubileo 

verde diamanta 

kaj monumenta. 
Lukt' sesdekjara — 


rekord” eventa. 


Temppaso 

ŝajnas nur 

momenta; 

sed har-nigro 

Jam fariĝis arĝenta. 
Kun brava fervor” mi 
marŝu kun obstino 
sur voj” senpenta, 
Ĉiam al nova 


task” eminenta! 





2016-10-22 


Wang Chongtang 


“Shuidiaogetou (Preludo de Akva Melodio): cxina 
fiksforma poemo el du strofoj kun 9 kaj IO versoj 
respektive de 55, 65, 665, 55/333, 47, 665, 55 silaboj 





(Ĉinujo) 

laux rimarangxo de xa, xa, xxa, xa / xxa, xa, xxa, xa lia kaj pensis en si: 


(x = senrima) 


Vejdo (Ĉinujo) 


“Oni nomas per delir” 


min malsaĝa vir”. 





el rakontoj de Afanti 


—laŭ ĉinesko SopiIr-al-sudo5 


La reĝo 

aŭdis ke lia 

regnan' Afanti estas 
saĝa kaj multescia 


kaj simpatia. 





La reĝo 

post longa vojaĝ' 
lin vizitis kaj ĉuis: 
“De kie jen via saĝ' 


venas al kap-kaĝ'?” 


Afanti 

respondis sprite: 
“Mi ĝin serĉadis ĉie 
malfacile kaj Svite, 


kaj senhezite.” 


“Cu trovi 

ĝin oni povas?” 

“Jes certe, via moŝto! 
Vi hojon fose movas 


kaj ĝin ja trovas!” 


La reĝo 


ekĝojis pro dir” 


—I598— 


Se trovos 

mi saĝon vere, 

mian kapon plenigos 
Mi ja per ĝi prefere 


kaj tre fiere, 


kaj krome 

da ĝi kestojn du 

mi kaŝe konservos por 
mia fil' por onta ĝu” 


kaj dispono plu.” 


Post tio 

la reĝ' ordonis 

lakeon preni hojon, 
sekvi l' viron proponis, 


ĉevalon spronis. 


Post longa 

iro peniga 

ili haltis ĉe terpec' 
sovaĝa, senlirika 


kaj sentrafika. 


Afanti 

demetis jakon 

kaj petis al la reĝo 
forigi sian frakon, 


eki fos-hakon. 


Fosadis 

longtempon ili, 

plenaj de granda ŝvito, 
sed ne trovis tie Ĉi 


ion de magi'. 


“Kial mi 
saĝon trovis ne?” 
ĉuis la reĝ' kolere. 


“Malpaciencu ne tre, 

fosu re kaj re! 


Ni plugu 

teron aŭtune, 

semu saĝon printempe, 
jen rikoltu ĝin kune. 


Ni fosu nune!” 


Demandis 

la reĝ' scivole: 

“Ĉu l” saĝ” dirita de vi 
“stas gren” kreskinta ore 


en ter” frivole?” 


“Ja prave!” 

diris Afanti, 

“Se ne estus gren” ĉe VI, 

V1 volus ĝin serĉanti 

sen aroganti” 
“Sopir-al-sudo (ĉine: Yijiangnan): ĉina fiksforma 
poemo el kvin versoj de 35,77,5 silaboj laŭ rimaranĝo 


xa,xa,a (x=senrima). 


Fjodor Kuzjminskij 


GBriko 


Antaŭe mi tre ne ŝatis proverbon “Kion 
faras Dio, ĉio estas al pli bona”. Tamen oni 
elpensis proverbojn por tio, ke respeguli 
realecon. 

e kok 

Tiam mia aĝo estis 19 jaroj. 

En malserena oktobra vespero mi revenis 
el instituto al hejmo. Se estis libera minuto, do 
mi ŝatis promeni de metroo ĝis hejmo laŭ 
malnovaj moskvaj kortoj, kiuj estas apud brua 
kaj tumulta avenuo de Paco. 

Estis tia sama aŭtuno, kiun gloris poetoj de 
ĈIUJ tempoj. 

Mi tre ŝatis tian aŭtunon. Finiĝis varmo, 
verdan koloron ŝanĝis la flava, koro pleniĝis 


per ia dolĉa malgajo antaŭ io, antaŭ laj eventoj, 


penseo 


kiuj nepre devas okazi. Aŭtuno estas tempo 
por ke sumigi rezultojn kaj esperojn por 
estoneco. En ajna okazo por mi. Ĉu verŝajne 
pro tio ke precize aŭtune mi naskiĝis? 

Mi iris enspirante cigaredan fumon kaj 
aromojn de aŭtuno. Mi ne pensis pri 1u 
speciale. Mi simple iris laŭ kortoj. 

Ho, niaj kortoj, kortoj... Kial vi estas tiaj 
afablaj tage kaj tiaj malafablaj en krepusko...? 

Ili estis triope... 

Ial kiam ili estas triope, kaj mi estas sola, 


apude estas neniu. Cirkaŭiri ilin mi ne povis, 


sed returniĝi reen mi ne volis. Mi 
ĉirkaŭrigardis. Spite al mi estis neniu 
preteriranto, sed ankoraŭ estis lume. Ne 


montrante aspekton, ke mi pensas pri 1u 
malbona, mi ekmovis al ilia flanko. 

Tri junaj sovaĝkreskaj organismoj kun 
vizaĝoj parolantaj pri tio, ke heroon Batman 
ili scias pli bone ol Ĉackij, vigliĝis. Jen estas 
mi, ĝentlemanoj, ĉiam por vi. Mi estas ne 
Arnold Schvarznegger kaj ne Brus Li, kaj kun 
okulvitroj... 

— Ĉu vi havas cigaredon, bubo? — diris unu 
el la individuoj. 

Nu certe tio estas plej simpla maniero 
komenci agrablan konigon. Sed por kiu la 
konigo estas agrabla...” 

Mi haltis kaj donis al li cigaredon. Li 
prenis kaj malice ridetis. Estis kompreneble, 
ke li ne bezonis cigaredon. Li bezonis iel 
mortigi tempon inter tagmanĝa biero kaj 
vespera veno al fumantaj knabinoj. 
Studento-okulvitrulo estas tre konvena. Ja li 
estas neofenda, la studento. Li ne komencos 
pugnobatalon kun trio, ili eĉ ne volas lin bati, 
ili volas gaje pasigi tempon. 

— Ĉu vi estas ĉi-loka? — dua individuo 
demandis. 

- Ĵes. 

— Ĉu vi iras al hejmo? 

- Jes. 

Mi insultis min pro unuformaj respondoj. 


Certe mi devis respondi per kuraĝa frazo, kiu 

devigus oligafrenojn silentiĝi, kaj poste 
trankvile iri preter. Sed mi ankoraŭ ripetas — ili 
estis triope. 

- Aĉetu brikon, bubo! — diris tria plej 
granda individuo. 

— Por kio ĝi al mi? 

— Ĝi taŭgos en mastrumo. 

— Ĝin mi ne bezonas. 

— Sed mi pensas, ke ĝin vi bezonas. 

Li efektive tenis en mano ruĝan brikon. En 
kapo ial aperis demando: “Ĉu ĝi rompiĝos 
post bato al mia kapo””” 

Kion vi farus en mia situacio? Jes-jes, mi 
scias: per bela bato de piedo vi forbatus 
dentojn de la unua, per bela bato de mano vi 
rompus nazon de la dua, sed la tria, kiam vi 
dirus al li: “Vespero ĉesas esti enua, sinjoro!”, 
forkuregus laŭte kriante kaj plorante. 

Bedaŭrinde dum mia infaneco kaj juneco 
mi pli ofte ludis per gitaro, sed kimono kaj 
boksaj gantoj ne interesis mIn. 

— Aĉetu, aĉetu! 

— Kiom? 

— Dek rublojn. 

Mi devis atendi tion. Afero estas ne en 
prezo, afero estas en situacio. Vendi brikon per 
dek rubloj — tio estas Impone! Estos pri kio 
rakonti al junulinoj. 

Mi elmetis el poŝo dek rublojn kaj donis al 
la plej granda. Responde li donis al mi brikon. 

— Dankon pro aĉeto! — ridis li. 

— Dankon al vi. Ĉu mi povas iri? 

— Certe. 

Mi trairis kelkajn paŝojn kaj ĵetis brikon al 
flanko. Estas bone, ke ne estis pugnobatalo, 
sed dek 
perlaboros. 

— He, bubo! 


Mi returniĝis. Trio iris post mi. En strato 


rublojn mi ne bedaŭras, ilin 


iĝis videble mallume. Ĉu aŭ iĝis mallume en 
miaj okuloj...? 

— Bubo, kial vi ĵetis aĉetaĵon” 

— Ĝin mi ne bezonas. 


— Vi pagis pro ĝi dek rublojn, sed nun vi 


penseo 


parolas, ke ne bezonas. Se vi aĉetis ĝin, do 
portu ĝin! 

— Buboj, kion vi bezonas? 

— Levu brikon! 

En voĉtono de la tria estis 10, kio devigis 
min levi brikon. Aromojn de aŭtuno nemulte 
difektis odoro de malsanulejo. 

— Kio plu? — mi demandis. 

— Iru al hejmo! 

Mi returniĝis kaj iris al hejmo kun briko 
en mano. Post mia dorso aŭdiĝis Homera 
ridado. 

Kiel ĉi ĉio estas malsaĝe! Mi estas ne 
timema, sed en tiaj minutoj mian kuraĝon 
venkas prudento. Kvankam kia ĉi tie estas 
prudento! Juna okulvitrulo kun aĉetita briko 
pro dek rubloj iras al hejmo, sed trio sekvas 
lin kaj ridegas. Estas interese, ĉu ili 
akompanos min ĝis loĝejo? Se jes, do ĉu mi 
donacos brikon al panjo? Estas malsaĝe, sed 
precize malsaĝo de situacio gajigas “la 
mtelektulojn” sekvantaj post mi. Kiu el ili 
elpensis tiun amuzon? Kiu estas tia “saĝa”? 

Malnova stalina domo, en kiu mi loĝis, 
lokiĝis kiel “puto”. En korto ne estas 
ĝardeneto apud domo, tio estas signo de eĉ ne 
moskva korto sed la peterburga. En korto 
kondukis du arkoj, en unu el ili mi eniris. Trio 
sekvis min. verŝajne 1li ne ĉesos... 

Ĉu se nun mi returniĝos kaj ĵetos tiun 
brikon al iu en vizaĝon? Mi ne sukcesis pensi 
pri tio, kiel ree en aero ial aperis odoro de 
malsanulejo... Ne, tio estos pli malsaĝe. Ĉu 
esti batita pro siaj propraj dek rubloj? Ne, tio 
ne estos! 

Kaj se pensi, do briko estas sufiĉe necesa 
aĵo. Mi metos ĝin en hejmo apud gitaro kiel 
simbolon de unueco de spirito kaj materio. 
Verŝajne la briko estos taŭga ankaŭ por 10... 

— Diablo prenu, mi tre bezonas almenaŭ 
unu brikon! 

Tio estis virina VOĈO... 

Enirinte al sia korto mi eĉ haltis aŭdinte 


tiun frazon. Cirkaŭrigardinte mi ekvidis 

Junulinon, kiu staris en konfuziĝo apud blanka 
aŭto “Ĵiguli”. Ekvidinte min ŝi ekĝojis: 

— Juna homo, — ŝi alparolis min, — vi estas 
mia savanto! Diru, ĉu vi tre bezonas tiun 
brikon, kiu estas en via mano? Mi devas ŝanĝi 
radon de mia aŭto, sed submeti nenion. Ĉi tie 
asfalto havas oblikvecon, mi timas — aŭto 
deglitos de kriko... 

Mi per dorso sentis, ke trio haltis apude 
kaj kun intereso observis okazanton. 

— Juna homo, ĉu vi aŭdas min? 

- Jes. 

— Ĉu vi povas doni al mi brikon? 

— Nu ĝenerale jes, sed... 

— Mi uzos ĝin por nelonga tempo, mi nur 
ŝanĝos radon. 

— Jes, certe... 

Mi donis al ŝi brikon. 

— He, belulino, — vekiĝis unu el individuoj, 
— redonu brikon al knabo! Li aĉetis ĝin. 
belulino. 


Interalie ŝi efektive estis 


Mallongaj helaj haroj, grandegaj grizaj 
okuloj... Ĵinso kaj leda jako efekte emfazis 
sveltan staturon... Unuvorte ŝi estis belulino 
kaj ĉio! 

Ĉio... 

Ĉi ĉio ne aldonis al mi optimismon. Esti 
malhonorita antaŭ tiu belega kreaĵo mi ne 
volis. 

— Kio signifas “aĉetis”? — ŝi demandis al 
Mi. 

— Mi aĉetis de 1l1 brikon pro dek rublojn. 

Estas bone, ke jam venis krepusko. Ŝi ne 
vidis, kiel mi iĝas ruĝa. 

— Por kio? 

— Ili decidis, ke ĝin mi bezonas. 

— Kaj kio nun? 

— Nun mi portas ĝin al hejmo. 

— Ĉu sub ilia gardo certe? 

- Jes. 

Al mi ŝajnis, ke ŝi bonege komprenis 
situacion. 

- Bone. Mi donos al vi dek rublojn kaj 


prenos de vi brikon. Ĝin mi efektive tre 


penseo 


bezonas. 

— He, belulino, — individuoj aliris pli 
proksime. — Vi monon donos al ni! 

— Ne! — ŝi respondis. — Briko apartenis lin 
sed ne vin, — ŝi kapoklinis al mia flanko. 

Ĉu ŝi tute ne timas? Ja ili povas difekti 
aŭton, batis ŝin aŭ eĉ fari ion pli malbone... 

— Donu monon al ni! Donu sen 
interparoloj. Se ne, tiam estos pli malbone! 

Neniam nia korto ŝajnis al mi tia malplena. 

— Aŭskultu, Lambastono, ĉu ni veturos en 
ŝia aŭto? — demandis unu el la individuoj al la 
plej granda. 

Bonega kromnomo! Ĝi tre konvenas al li. 
Lambastono! Mi tre ĝojas konatiĝi... 

— Ĉu vi ne vidas, ke ŝia rado estas truita? 
Jen se la sinjorino ŝanĝos radon kaj afable 
konsentos veturigi nin, do verŝajne ni ne 
rifuzos. Sed komence ŝi donos al ni siajn dek 
rublojn pro tiu bonega briko. 

En buŝo de Lambastono ekbrilis ora dento. 
Du liaj amikoj ridegis. 

Junulino restis trankvila. 

— Buboj, ĉesigu ŝercojn, — ŝi diris. — Se mi 
ne ŝanĝos radon, do morgaŭ mi malfruos 
laborejon. 

— Aha, ŝi ankaŭ laboras! — Lambastono 
mokis. — Tio estas laŭdinde! Ni ankaŭ volas 
prilabori! 

- Bone. Ŝanĝu radon kaj vi ricevos 
kvindek rublojn. 

— Ĉu-u-u? Ĉu ni devas al vi, virinaĉo, 
ŝanĝi radon?! — ekkrius la unua, la plej 
malgranda el ili. 

En kompanio tiaj individuoj estas plej 
mnciteblaj, ĉar sentas apogon de la fortaj. 
Rigardante lin mi pensis, ke se li estus sola, do 
mi venkus lin. 

Dum mi pensis pri tio, unu el belegaj 
gamboj de la sinjorino impetis supren, kaj la 
malgranda fleksiĝis poduone tenante sin al 
loko de kaco. 

— Tion Vi ricevis pro “virinaĉo”, — Ŝi diris. 


Al mi ĉiam ŝajnis, ke homo, kiu provas 

fari nur logikajn agojn, devas esti tre enua. En 
aĝo de 19 jaroj mi tre ne volis ŝajni enua. Tial 
mi simple batis duan kontraŭulon per briko al 
kapo. Bonokaze ĝi ne rompiĝis. 

Pro niaj neatendintaj agoj Lambastono 
konsterniĝis. Junulino mne permesis lin 
rekonsciiĝi. Ŝi ŝovis manon en sinon kaj 
elmetis pistolon. Celante Lambastonon Ŝi 
diris: 

— Staru sur loko, kapro! Mi estas el milico! 

Al mi ŝajnis, ke eĉ preterirantoj en avenuo 
de Paco devis aŭdi knaron. Tuŝante unu la 
allan knaris du solaj cerbaj anfraktoj de 
Lambastono provante kompreni situacion. 
“Kial du?” — vi demandas. Ne scias, al mi tiel 
ŜAJNIS... 

Tamen pro ilia movo li faris erarajn 
konkludojn: 

— Ĉu vi volas timigi min per gasa pistolo, 
hundino?! 


Dirinte tion li moviĝis al ŝia flanko. 


Ilustraĵo de Tatjana Ĥomjakova 


Dum mi febre pensis, ke mi devas fari, 
aŭdiĝis pafo. Antaŭ piedoj de Lambastono 
aperis fontaneto el asfaltaj eretoj. Lambastono 
malfermis buŝon kaj konsterniĝis. 

— Ne pensu, ke mi maltrafis. Sekva kuglo 
trafis viajn kojonojn, kriplulo! Sed nun vi kaj 
viaj amikoj tre rapide malembarasos min de 
sla ĉeesto. Kaj bonokaze por estoneco mi 


konsilas forgesi vojon al tiu korto. Se mi 


penseo 


ekvidos vin, do mi arestos! Mi trovos 
motivon! 

Al tiu tempo individuo kun omleto en 
pantalono jam nemulte rekonsciiĝis, li kaj 
Lambastono levis la tria. Li ĝemis kaj tenis sin 
al sangigita kapo. Ial liaj ĝemoj ne ekscitis en 
mi kompaton... 

Trio malrapide foriris el korto. En adiaŭo 
lli diris nenion, nur Lambastono sovaĝe turnis 
okulojn. 

La amazono kaŝis pistolon en pistolingo, 
malstreĉe ekspiris kaj donis al mi manon. 

— Leŭtenanto de milico Kaĉalova. Povas 
simple — Helena. 

— Fjodor, — mi prezentis min premante Ŝian 
manon. — Dankon al vi. 

— Bagatelo. Vi ankaŭ estas bravulo. Ĉu vi 
ne bedaŭras dek rublojn? 

Kvankam estis krepusko, mi ekvidis 
ludeman esprimon de ŝiaj okuloj. 

— Mi ne bedaŭras. Briko estas tre bona. 

— Bonokaze kie ĝi estas? 

— Jen, — mi levis brikon. 

— Ĉu vi helpos al mi ŝanĝi radon? 

— Kun plezuro! 

Ŝi sufiĉe rapide starigis krikon. 

— Helena, ĉu vi ne timis? 

— Kiam homoj parolas, ke ili ne timas, do 
11 malhoneste mensogas. Certe mi timis, sed 
tio estas MIa laboro. 

— Kiel vi trafis kriminalan esplorservon? 

- Mi 


adrenalino kaj ankaŭ akran senton de justeco, 


havas kronikan mankon de 
— ŝi ekridetis. — Ĉu vi havis tion? 

— Ne. Mi dume estas studento... 

Dum interparoloj ŝanĝo de rado pasis 
sufiĉe rapide. 

— Ĉu vi ĉi tie loĝas? — mi demandis ŝin 
viŝante manojn. 

— Ĉi tie loĝas miajn gepatrojn. Jen en tiu 
enirejo. Ili forveturis dum kelkaj tagoj kaj 
petis gardi loĝejon.Mi alveturis kaj ie truis 
radon. Ĉi tie ĉirkaŭe estas nur asfalto kaj 


neniom ŝtono. Sed, gloru Dion, vi kun briko 

aperis ĝustatempe. 

— Vi aperis ĝustatempe, — mi konfuziĝis. 

— Ne emociiĝu, vi kondutis inde. 

— Sed ne tiel, kiel vi. 

— Ne forgesu, ke mi estas el milico. Tio 
estas mia laboro. Kaj mi havas pistolon. 

— Ĉu vi ŝatas armon? 

- Mi ŝatas aventurojn. Por 1uj miaj 
kunlaborantoj pistolo iĝis akcesora seksa 
indico, sed por mi armo estas rimedo por 
atingo de difinita celo. Kaj ne pli ol tio... 

Ŝi forigis truitan radon al pakaĵujo kaj iel 
strange rigardis min: 

— Iru al mi. Ni trinkos kafon, — ŝi diris. 

— Dankon, sed mi nemulte ĝenas min. 

— Hjodor, ĉu vi ĉiam estas tia nedecidema? 

Pro veninta mallumo mi ne povis Vidi 
esprimo de ŝiaj okuloj. 

- Por homo, kiu aĉetas brikojn kaj 
komunikiĝas kun virino, kiu havas pistolon, 
tio estas ne limo, — mi diris. 

— Vi bone diris! Ĉu vi iras? 

— Jes, ĉar inter ni estas negranda 
diferenco... 

— Kia diferenco? 

— Mi ŝatas nur agrablajn aventurojn! 

Ŝi ridetis. En korto dum unu momento iĝis 
lume, kaj al odoroj de aŭtuno aliĝis karesema 
aromo de ŝia parfumo... 

Kiel oni ŝatas ripeti? “Kion faras Dio...” 

kok oek 

Ĉu vi scias, kion mi faris matene, kiam 
eliris el ŝia enirejo? 

Unue mi atente kaŝis peceto de papero kun 
numero de ŝia telefono, due elmetis brikon el 
sub rado de aŭto, kiun ni forgesis antaŭtage 
kaj portis ĝin al hejmo. 

Ja la aĵo estas simbola kaj en masrtumo 
necesa... 
notoj: 

1. Batman — fama heroo de usona komikso. 
2. Ĉackij — heroo de fama verko “Malfeliĉo pro saĝo” 
de rusa poeto Griboedov. 


3. Arnold Schwarzenegger kaj Brus Li (angle Bruce 


penseo 


Lee) — famaj aktoroj de furorfilmoj. 
4. Stalina domo — domo, kiun oni konstruis en tempo 
de Stalino. 


Esperantigis 


— 





Igorj Ĥomjakov 
(Rusujo) 


Gratulaj vortoj el niaj legantoj: 


Tan Xiuzhu: Pardonon pro mia forgesemo kaj 
neglekto al via atentigo pri la jubileo de 
Penseo. Bonvolu akceptu mian malfruan 
gratulon pro la apero de ĝiaj 300 numeroj. 

Dum la longa tempo post sia apero, Penseo, 
kiel verda ĝardeneto en ĉina Esperantujo, 
restas ĉiam delikata kaj kvieta, kiel ajn 
ŝanĝiĝas, eĉ haosas la ekstera mondo. La 
kulturaĵoj en ĝi estas riĉaj je koloroj kaj 
specoj, senescepte beletraj. Promenante en ĝi, 
mi kun plezuro ĝuas la kreskaĵojn, eĉ kiam 
mankas al mi bona scio kaj plena kompreno 
pri Iuj specoj, mi tamen povas tie ripozigi min 
kaj esti infektita de la kultura etoso kaj sentoj 
elspiritaj el la plantoj en la ĝardeno. 

Ĉi-momente mi volas diri "Koran dankon" 
al ĉiuj redaktoroj de Penseo. Sen via diligenta 
laboro, sen via persistemo, fervoro kaj 
fideleco al nia lingvo, ni ne havus Penseon, 
oazon en la Esperanta Komunumo. Via laboro 
montriĝas aparte valora kaj signifoplena en la 
nuna mondo brua! 

Kun granda respekto kaj admiro mi deziras 
al vi sanon, kaj prosperon al la revuo! 
Dennis Keefe: Ne nur gratulon al vi kaj al la 
teamo kiuj eldonis Penseo-n 300, sed ankaŭ 
gratulon al ĉiuj kiuj longe verkadis dum ĉirkaŭ 
26 jaroj, kio videblas en la sekva retejo kun 
http:.//www.elerno.cn 
/penseo/penlisto.htm . La antikva poeto Li Bai, 


ĉiuj 300 numeroj 


pere de tradukoj de Sinjoro Guozhu kaj de 
alaj, legiĝas ekde la unua numero en 
1990. 


ekkonu la verkon de l. Estus bone ekkoni la 


Estus bone se eŭropaj Esperantistoj 

ĉinajn verkojn, en okcidento. 
Unu valoro de poemo iras al la homo kiu legas 
kaj pensas pri ĝi. Alia valoro restas en la 
manoj kaj menso de la verkisto. Sed ankaŭ 
alia valoro povus ekzisti por grupoj da homoj 
kiuj kunlegas la poemon kaj interdiskutas la 
signifon kaj senton de ĝi. 
grupo 
Kursanoj de 


Tiu lasta povas NOMIĜI 


kursanoj. kurso de 
Esperanto. Kurso en kiu gelernantoj ne lernas 
pri morfologio kaj sintakso, sed pri siaj 
propraj vivoj. Ĝuste tia kurso ne oftas en 
Esperantujo. 

Tia kurso povas utiligi Penseon, sed ankaŭ 
diversajn antologiojn, vastan literaturon, la 
revuon Esperanto tra la jaroj, la revuon Juna 
Amiko 


originalan muzikon de Esperanto. 


tra la jaroj, Almanakon kaj eĉ 
Kiam serio da verkaĵoj ekzistas sur la Interreto, 
kiam estas homoj kiuj jam sufiĉe bone parolas 
Esperanton, kiam estas homoj kiuj pretas 
kundividi vivspertojn tra la jardekoj, tiam 
stariĝas ŝanco krei tian kurson. 

Baldaŭ mi re-estos en Ĉinio. Intertempe mi 
estos en Eŭropo, en la novaj Olimpikaj Ludoj 


por Pliaĝuloj en Almeria Hispanio, kaj ankaŭ 


en la Kastelo de Gresillon de 
Francio  www.gresillonorg (en la staĝo 


nomata Aŭtune) ĝuste por provi iInstru1 tian 
novspecan kurson de Esperanto. 

Mi pensas, ke Penseo estos bona ilo por 
novspeca kurso, ne pri gramatiko, sed pri VIVO 
kaj kulturo, utiligante la lertecon de poetoj, la 
longajn vivospertojn de plenkreskuloj, kaj la 
bonkorecon de kursgvidanto kiu kunligas 
ambaŭ flankojn, vortajn kaj vivospertojn. 
Dimitrije Janiĉiĉ: Malfacile estas prepari tri 
numerojn, pripensu kiom malfacile estas 
prepari tricent numerojn, ne estas facile trovi 
materialojn por dek paĝoj, pripensu kiel Vejdo 
preparis 1,588 paĝojn, malfacile estas hobie 
labori unu jaron, Vejdo laboras 26 jarojn... 
Pro tio Vejdo meritas nian dankemon, nian 


konfeson kaj nian admiron. 


penseo 
Gratulegojn por jubileo! Gratulegojn por 
elteneblo, estimata Vejdo! 

Cindy Moon Mackee: Mi konfesas, ke, pro 
okupateco, mi ankoraŭ ne malfermis ĉi tiun 
numeron ĝis la supra respondo. Akceptu mian 
gratulon pro la 300a numero!! 

Mi ĝoje legas la eseon de profesoro Zhou, kaj 
mi sentas flaton ĉar li nomas min lerta. 
Estimata Vejdo, bonvole sendu al li mian 
dankon pro la interesa eseo. Mi estas meze de 
la legado. 

Istvan Ertl: Elkoran gratulon! Ĉu fakte ajna 
literatura periodaĵo en la historio de Esperanto 
atingis saman Imponan ciferon? 

Abengo: Gratulon al vi kaj la teamo de 
Penseo pro la nekredebla atingo eldoni 300 
numerojn en 26 jaroj. 

La gazeto “Penseo” tiras mian rigardon aparte 
pro ĝia ĉineco aŭ ĉinesko. Mi aparte ŝatas legi 
Hu Guozhu kaj 
Chongfang. Mi pensas ke Wang Chongfang 


la verkojn de Wang 

faradas tre belan tradukon de Libro de 

Zhuangzi. Miaopinie por faciligi la 

komprenon de la verkon “ZhuangzI”, inserto 

de iom da komentario estus konsilinda. 

La ilustraĵoj en Penseo estas belaj, sed mankas 

al ili ofte orignaleco. Ĉu oni povas iom 

plibonigi pri tio? 

Liu Junfang: Varmegan gratulon pro via 

energia persistado en la redaktado kaj verkado 

por Penseo! 

Plenan sukceson en la laboro kaj sanon kaj 

feliĉon! 

OO DOQOOQHJHQOOGĜGOGO GO. 
Eldonas Redakcio de Penseo 
Cefredaktoro: s-ro Yida Wei (Vejdo) 
Adreso: No.-3-2 de la 5-a etaĝdomo 

de No. 19, St. WuJiang, Jiangbei-Distrikto, 
Chongqing, 400023, Cinio 

Tel: (023) 67095890 (hejme) 
Retadreso: vejdo ( 163.com 

Ĉiujn kontribuaĵojn al la ĉefredaktoro. 

Por legi pasintajn numerojn de Penseo, vin 

turnu al www.elerno.cn/penlisto.htm 

DEVA DOE LO EO EOJ AIL I EO KO, 


—604— 


